pythainlp/thai_wikipedia_clean_20230101 huggingface dataset:
การสร้างเส้นใยแสงจากแท่งแก้วพรีฟอร์ม มีขั้นตอนในการสร้างเริ่มต้นด้วยการนำสารที่จะใช้ในการสร้างเส้นใยแสงมาผ่านกระบวนการสร้างแท่งแก้วที่มีความโปร่งใสและความบริสุทธิ์สูง (Vapor phase depostion) จากนั้นจึงนำแท่งแก้วที่ได้มาให้ความร้อนเพื่อทำให้บริเวณปลายของแท่งแก้ว เกิดการยุบตัวกลายเป็นแท่งแก้วพรีฟอร์ม และนำแท่งแก้วพรีฟอร์มที่ได้มาทำการดึงเป็นเส้นใยแสงต่อไป โดยแท่งแก้วพรีฟอร์มที่สร้างได้นั้นจะมีความยาวประมาณ 60 ถึง 120 เซนติเมตร และมีขนาดเส้นผ่านศูนย์กลางประมาณ 10 ถึง 25 มิลลิเมตร
สำหรับวิธีการดึงแท่งแก้วพรีฟอร์มเพื่อทำให้เป็นเส้นใยแสง โดยปลายด้านที่ยุบตัวของแท่งแก้วพรีฟอร์มจะอยู่ภายในเตาหลอม (Drawing furnace) และถูกดึงเป็นเส้นใยแสง ซึ่งการทำงานต่าง ๆ จะควบคุมอัตโนมัติ ไม่ว่าจะเป็นความเร็วในการดึงหรือขนาดของเส้นใยแสง จากนั้นเส้นใยแสงจะถูกหุ้มด้วยวัสดุที่มีความยืดหยุ่นเพื่อป้องกันการปนเปื้อนจากฝุ่นและไอน้ำก่อนที่จะทำการม้วนเก็บ สำหรับวิธีการสร้างแท่งแก้วพรีฟอร์มมีอยู่ด้วยกัน 4 วิธี ได้แก่
- Outside Vapor Phase Oxidation (OVPO)
- Vapor phase Axial Deposition (VAD)
- Modified Chemical Vapor Deposition (MCVD)
- Plasma - activated Chemical Vapor Deposition Process (PCVD)
สร้างจากแก้วซึ่งเป็นฉนวน คือ สนามพลังงานที่ถูก ปล่อยออกมาจะไม่ถูกรบกวนและถูกดูดซับ แก้วเป็นวัสดุที่มีผลต่อการลดทอนน้อยมาก และเป็นอิสระจากการมอดูเลตทางความ ถี่ เมื่อเปรียบเทียบกับเคเบิลชนิดทองแดงแล้ว จะมีความสามารถในการรับส่งเหมือนกัน แต่ไฟเบอร์ออฟติกมีขนาดเล็กและน้ำหนักเบา กว่ามาก และสุดยอดของออฟติกก็คือมีราคาถูกแม้ว่าจะพิจารณารวมถึงต้นทุนในการติดตั้งอุปกรณ์ต่างๆ แล้วด้วยการพัฒนาต่อไปในอนาคตจะสามารถลดต้นทุนเครือข่ายไฟเบอร์ออฟติกได้มากกว่านี้ ไม่ว่าจะเป็นด้านการผลิต การติดตั้ง การบำรุงรักษา และที่แน่ๆ ก็คือการใช้งานเครือข่าย การส่งข้อมูลไปบนไฟเบอร์ออฟติก คุณจะต้องมีอุปกรณ์กำเนิดแสงที่ถูกมอดูเลต โดยทั่วไปแล้วจะใช้เลเซอร์ไดโอดที่ทำหน้าที่ปล่อยพัลส์แสง (light pulse) เข้าไปยังไฟเบอร์ และที่ด้านตรงปลายทาง คุณก็ต้องมีอุปกรณ์ตรวจจับแสง (photo detector) ซึ่งมักจะเป็นอุปกรณ์สารกึ่งตัวนำที่ทำงานคล้ายกับโซลาร์เซลด้วยการแปลงแสง ไปเป็นกระแสไฟฟ้าปัจจุบันไฟเบอร์ออฟติกทำงานกับแสงที่มีความยาวคลื่น ประมาณ 1µm ซึ่งตรงกับความถี่ 3·1014 Hz หรือ 300.000 GHz สำหรับเหตุผลทางเทคนิค อุปกรณ์ส่วนใหญ่ทำงานกับการผสมของสัญญาณที่อาศัยความแรงของสัญญาณ (AM) ซึ่งจะส่งผลให้มีแบนด์วิดธ์เป็น 5 ถึง 10 GHz เมื่อเปรียบเทียบกับความถี่พาหะ (carrier frequency) แล้ว จะเห็นว่าน้อยมาก มันจะถูกจำกัดโดยเทคโนโลยีที่ใช้งานได้ การลดทอนของแสงใน glass fiber ขึ้นอยู่กับความยาวคลื่น มีค่าลดทอนต่ำสุดใน attenuation curve อยู่ในช่วง 1310 nm และ 1550 nm ระยะความกว้าง 100 nm โดย ประมาณบริเวณค่าดังกล่าวนี้ถูกเรียกว่า วินโดวส์ ซึ่งความถี่บริเวณในวินโดวส์นี้จะใช้สำกรับการส่งข้อมูล ไฟเบอร์ในปัจจุบันนี้ครวบคลุมหลายวินโดวส์ (1300/1400/1500/1600mm)คุณ สามารถป้อนสัญญาณที่ความยาวคลื่นต่างกันในวินโดวส์เดียวกันเข้าไปในหนึ่งไฟเบอร์และที่ด้านปลายทางสัญญาณแสงจะถูกแยกออกได้ รูปแบบดังกล่าวนี้จะเป็นหลายช่องสัญญาณต่อวินโดวส์โดยใช้ไฟเบอร์อันเดียวซึ่ง เรียกกันว่า wavelength-division multiplexing (WDM)
เทคนิค อีกวิธีหนึ่งคือการส่งสัญญาณที่มีความยาวคลื่นต่างกันในลักษณะสองทิศทางโดย ผ่านไฟเบอร์อันเดียว วิธีการแบบนี้เรียกว่า bi-directional transmission ซึ่งสามารถจะลดจำนวนเคเบิลที่ต้องใช้ลง 50 % ชนิดของไฟเบอร์ปัจจุบัน นี้เคเบิลไฟเบอร์ทำจากซิลิกาเป็นส่วนใหญ่ ซิลิกาเป็นวัสดุบริสุทธิ์และยืดหยุ่นได้ และเป็นทรัพยากรที่คงจะไม่มีวันหมดไปง่าย ๆ เมื่อเปรียบเทียบกับทองแดงแล้ว ไฟเบอร์บางแบบทำจากโพลีเมอร์หรือวัสดุสังเคราะห์อื่น ๆ แต่ก็จะใช้งานสำหรับระยะทางสั้นเท่านั้นเพราะมีการลดทอนสูงอันเนื่องมากจากการมีขนาดของเส้นผ่านศูนย์กลางใหญ่จะทำให้ขนาดของแสงที่ปล่อย ออกไปมีจำนวนมาก ส่วนประกอบของไฟเบอร์ประกอบด้วย core , cladding (ทำหน้าที่เป็นส่วนห่อหุ้มคือเป็น insulation ของแต่ละไฟเบอร์) , และบัพเฟอร์ (เป็นตัวป้องกันทางกล หรือ mechanical protection) เคเบิลจะมีการติดฉลากเป็นค่าเส้นผ่านศูนย์กลางของ core และ cladding ตัวอย่างเช่นเคเบิลชนิด single-mode จะเป็น 9/125 µm ซึ่ง 9 ก็เป็นเส้นผ่านศูนย์กลางของ core ส่วน 125 ก็เป็นเส้นผ่านศูนย์กลางของ cladding ในส่วนของบัฟเฟอร์ก็จะหุ้มรอบไฟเบอร์ที่มีขนาด 9/125 µm ซึ่งโดยทั่วไปจะมีขนาดประมาณ 250 µm
ฟีฟ่า 14
ฟีฟ่า 14  หรือที่เรียกว่า ฟีฟ่าซ็อกเกอร์ 14  ในทวีปอเมริกาเหนือ เป็นวิดีโอเกมซีรีส์ฟีฟ่าของอิเล็คโทรนิค อาร์ตสภาคใหม่ที่กำลังเตรียมการเปิดตัว ซึ่งได้รับการพัฒนาโดยอีเอแคนาดา เกมนี้คาดว่าจะได้รับการเปิดตัวในระบบเพลย์สเตชัน 3 และเอ็กซ์บ็อกซ์ 360 ในวันที่ 24 กันยายน ค.ศ. 2013 ในทวีปอเมริกาเหนือ และในวันที่ 27 กันยายน 2013 สำหรับภูมิภาคอื่น ๆ
ฟีฟ่า 14 จะมีการเปิดตัวในระบบคอนโซลรุ่นถัดไปอย่างเพลย์สเตชัน 4 และเอกซ์บอกซ์ วัน ตลอดจนเพลย์สเตชัน 2, เพลย์สเตชันพอร์เทเบิล, เพลย์สเตชันวิต้า, วี, นินเทนโด 3ดีเอส, ไมโครซอฟท์ วินโดวส์, แอนดรอยด์ และไอโอเอส แต่จะไม่สามารถใช้ได้ในระบบวียู เลียวเนล เมสซี จะกลับมาปรากฏบนปกเกมเช่นดียวกับ "ฟีฟ่า 13" โดยจะเป็นดาราบนปกหลักในทุกโซนภูมิภาค ส่วนดาราที่ปรากฏบนปกประจำภูมิภาคแบบเจาะจงคาดว่าจะได้รับการประกาศให้ไปสมทบกับเขา เกมนี้จะเป็นรายการสุดท้ายที่ได้รับการเปิดตัวในระบบเพลย์สเตชัน 2 ในโลกตะวันตก
โหมดอาชีพ.
โหมดอาชีพได้รับการปรับปรุงใหม่อีกครั้ง สิ่งเพิ่มขึ้นรวมถึงโกลบอลสเคาติงเน็ตเวิร์กผ่านหลายประเทศ ซึ่งช่วยให้คุณที่จะจ้างแมวมองเพื่อค้นหาความสามารถพิเศษจากสโมสรต่าง ๆ ทั่วโลกตลอดฤดูกาลที่ยาวนาน ศูนย์กลางโหมดอาชีพยังได้รับการออกแบบใหม่สำหรับการนำทางได้ง่ายขึ้น, การหยุดชะงักน้อยลงและการรายงานจากแมวมองแบบสด ท่ามกลางคุณลักษณะพิเศษอื่นอีกหลายประการ
อัลติเมททีม.
โหมดเกมฟีฟ่าอัลติเมททีมได้รับการยืนยันที่จะกลับมาในฟีฟ่า 14 ทุกระบบ กับการดาวน์โหลดข้อมูลพิเศษสำหรับระบบเอกซ์บอกซ์ วัน
อิกไนท์เอนจิน.
เอนจินใหม่ที่เรียกว่าอิกไนท์เอนจินจะมาเป็นอุปกรณ์ใหม่สำหรับการติดตั้งฟีฟ่า 14 เอนจินนี้โดดเด่นในการเปลี่ยนแปลงทั้งในด้านกราฟิกรวมถึงรูปแบบการเล่น เช่น การปรับปรุงฝูงชน, การเคลื่อนไหวที่สมจริงจากผู้เล่น และอื่น ๆ อีกมาก ซึ่งจะสามารถใช้ได้ในคอนโซลรุ่นถัดไปในระบบเอกซ์บอกซ์ วัน และเพลย์สเตชัน 4
เณรคำ
วิรพล สุขผล อดีตพระภิกษุชื่อพระวิรพล ฉัตติโก เรียกตนเองว่าหลวงปู่เณรคำ ฉัตติโก และเป็นที่รู้จักในชื่อ เณรคำ ทั้งเคยเป็นประธานสงฆ์สำนักสงฆ์วัดป่าขันติธรรม และมีชื่อเสียงจากความสามารถในการสั่งสอน แต่ภายหลังถูกถอดจากสมณเพศเพราะมีพฤติกรรมไม่เหมาะสมหลายประการ รวมถึงการอวดอุตริมนุสธรรมที่อ้างว่าตนได้ไปเข้าเฝ้าพระพุทธเจ้าและถูกดำเนินคดีในข้อหาฉ้อโกง จำคุก 20 ปี
วิรพล สุขผล เกิด 18 กันยายน 2522 บ้านทรายมูล อำเภอพิบูลมังสาหาร จังหวัดอุบลราชธานี
เมื่อวันที่ 13 กันยายน พ.ศ. 2537 พระวิรพล ฉัตติโกได้เข้าบรรพชาเป็นสามเณรที่วัดภูเขาแก้ว อำเภอพิบูลมังสาหาร จังหวัดอุบลราชธานี โดยมีหลวงปู่โชติ อาภัคโค เป็นอุปัชฌาย์แล้วจึงไปจำพรรษาที่วัดดอนธาตุ อำเภอพิบูลมังสาหาร จังหวัดอุบลราชธานี ต่อมาในวันที่ 27 พฤษภาคม พ.ศ. 2542 จึงได้อุปสมบทเป็นภิกษุที่วัดศรีนวล อำเภอและจังหวัดเดียวกัน ก่อนที่จะกลับไปจำพรรษาอีกครั้งที่สำนักสงฆ์ขันติธรรม
สำนักสงฆ์ขันติธรรม.
หลังการอุปสมบท พระวิรพล ฉัตติโกได้ใช้พื้นที่ที่ถวายโดยชาวบ้าน ทำการสร้างสำนักสงฆ์ชื่อ สำนักสงฆ์ขันติธรรม ขึ้นที่ตำบลยาง อำเภอกันทรารมย์ จังหวัดศรีสะเกษ และต่อมาในภายหลังสำนักสงฆ์นี้ก็ใช้ชื่อโดยทั่วไปว่า วัดป่าขันติธรรม (ปัจจุบันได้รับสถานะเป็นวัดตามกฎหมายแล้วในชื่อวัดสามัคคิยาราม)
การพ้นจากสมณเพศ.
เมื่อวันที่ 13 กรกฎาคม พ.ศ. 2556 คณะสงฆ์จังหวัดอุบลราชธานีและคณะสงฆ์จังหวัดศรีสะเกษได้ขับพระวิรพลออกจากสมณเพศ เนื่องจากผิดวินัยสงฆ์ร้ายแรง ได้แก่เสพเมถุน ต้องอาบัติปาราชิก ต่อมามีตัวแทนของพระวิรพลให้ข่าวว่าพระวิรพลได้ลาสิกขาแล้วที่วัดแห่งหนึ่งในสหรัฐอเมริกา เมื่อวันที่ 26 กรกฎาคมปีเดียวกัน อย่างไรก็ตามในเดือนกันยายน พ.ศ. 2558 ได้มีรายงานข่าวว่าเณรคำยังคงแต่งกายเป็นพระสงฆ์ เณรคำได้อ้างว่าตนมีสถานะเป็นผู้ลี้ภัยและสามารถอาศัยอยู่ในสหรัฐอเมริกาได้อย่างถูกกฎหมาย และยังกล่าวอีกด้วยว่าจะตั้งนิกายใหม่ที่ไม่เกี่ยวข้องกับคณะสงฆ์ไทย
ถูกจับกุมและดำเนินคดี.
ในวันที่ 22 กรกฎาคม พ.ศ. 2559 มีรายงานว่าตำรวจสหรัฐฯ ได้จับกุมตัวเณรคำได้แล้ว ภายหลังจากที่เณรคำได้ถูกกรมสอบสวนคดีพิเศษ (ดีเอสไอ) ออกหมายจับในคดีพรากผู้เยาว์อายุต่ำกว่าสิบห้าปี, กระทำชำเราเด็กหญิง, ฉ้อโกงประชาชน, ฟอกเงิน เป็นต้น และได้ประสานงานกับทางการสหรัฐฯ ในการติดตามจับกุม ต่อมาในเดือนกรกฎาคม พ.ศ. 2560 ศาลแคลิฟอร์เนียมีคำสั่งให้ส่งตัวเณรคำในฐานะผู้ร้ายข้ามแดนกลับประเทศไทย ซึ่งในวันที่ 19 กรกฎาคมปีเดียวกัน เณรคำถูกนำตัวมาถึงท่าอากาศยานสุวรรณภูมิ จากนั้นก็ได้ถูกควบคุมตัวไปดำเนินคดีที่กรมสอบสวนคดีพิเศษในทันที
ในวันที่ 9 สิงหาคม 2561 ศาลได้พิพากษาตัดสินในข้อหา 3 ข้อหา ได้แก่ ร่วมกันฉ้อโกงประชาชน ผิดฐานพระราชบัญญัติคอมพิวเตอร์ และฐานฟอกเงิน แต่จำเลยปฏิเสธโดยอัยการโจทก์ฟ้องว่า เมื่อวันที่ 17 กุมภาพันธ์ 2552 ถึง 27 มิถุนายน 2556 ต่อเนื่องกัน จำเลยได้อาศัยความศรัทธาของประชาชนที่มีต่อพระพุทธศาสนา โดยหลอกลวงแสดงข้อความอันเป็นเท็จ ปกปิดความจริงว่า จำเลยเป็นประธานสงฆ์วัดป่าขันติธรรม จ.อุบลราชธานี และอ้างว่า ได้นิมิตพบองค์อินทร์ ขอให้สร้างพระแก้วมรกตองค์ใหญ่ที่สุดในโลก ต้องใช้หยกเขียวแท้จากประเทศอิตาลี และก่อสร้างเสาวิหารแก้วครอบองค์พระแก้วมรกต 199 ต้น ต้นละ 3 แสนบาท รูปหล่อพระทองคำ (รูปเหมือนจำเลย) ก่อสร้างวิหารสำหรับประชาชนที่วัดป่าฯ สาขา 1 จ.อุบลราชธานี สร้างวัดที่ จ.สุพรรณบุรี รวมทั้งการจัดซื้อเรือจากสหรัฐอเมริกา เพื่อนำไปช่วยเหลือผู้ประสบภัยน้ำท่วม โดยจำเลยประกาศ ชักชวนให้ประชาชน นำเงิน ทองคำ และทรัพย์สินมาบริจาคกับจำเลย ที่วัดป่าฯ โดยจัดตู้บริจาค 8 ตู้ จนมีผู้เสียหาย 29 ราย หลงเชื่อว่า จำเลยเป็นพระปฏิบัติดี ปฏิบัติชอบ เข้าร่วมบริจาคเงินและทรัพย์สินต่างๆ จำนวนทั้งสิ้น 28,649,553 บาท แล้วจำเลยโอนเงิน 1,130,000 บาทที่ได้จากการฉ้อโกงไปซื้อรถยนต์ตู้โตโยต้า 1 คันโดยทุจริต ทั้งที่ความจริงแล้วจำเลยมิได้ก่อสร้างใดๆ เลย ขณะที่ศาลพิเคราะห์พยานหลักฐานแล้วเห็นว่า การอวดอ้างนิมิตถึงพระอินทร์แล้วหลอกลวงให้ประชาชนที่เคารพศรัทธา ที่เป็นพุทธศาสนิกชนหลงเชื่อจนบริจาคเงินให้ แล้วนำไปซื้อรถปอร์เช่ รถตู้ รถกระบะ หลายสิบคัน รวมทั้งใช้เงินเกินความจำเป็นความเป็นสงฆ์ กระทั่งจำเลยก็ถูกศาลแพ่งริบทรัพย์ 43,478,992 บาท นั้น ฟังได้ว่า การกระทำของจำเลยนั้นผิดตามฟ้อง การกระทำของจำเลยเป็นความผิดหลายกรรมต่างกันให้ลงโทษทุกกรรมเป็นกระทงความผิดไป รวมจำคุกจำเลยทั้งสิ้น 114 ปี แต่ตามกฎหมายเมื่อรวมโทษทุกกระทงแล้ว จำคุกสูงสุดตาม ม.91(2) ได้ 20 ปี และให้ชดใช้เงินกับผู้เสียหายกับ 29 ราย ตามจำนวนที่ได้ฉ้อโกงไป
สำหรับคดีอาญาที่เกี่ยวกับการมีสัมพันธ์ทางเพศกับเด็กหญิงนั้น พบว่าคดีเกิดขึ้นเมื่อราว พ.ศ 2543-2544 ทางกรมสอบสวนคดีพิเศษได้รวบรวมหลักฐานและตรวจดีเอ็นเอพิสูจน์ยืนยันว่าเณรคำได้มีเพศสัมพันธ์กับเด็กหญิงอายุ 14 ปี (ในขณะนั้น) จนตั้งครรภ์และให้กำเนิดบุตรชาย ซึ่งคดีอนาจารเด็กนั้นได้ขาดอายุความแล้ว อัยการจึงได้ยุติคดีไป ส่วนคดีข้อหากระทำชำเราเด็กหญิงนั้นศาลอาญาได้นัดพิพากษาในเดือนตุลาคม 2561
ก่อนถูกตัดสินให้พ้นสมนเพศ พระวิรพล ฉัตติโกถูกติเตียนโดยทั่วไปถึงพฤติกรรมอันไม่เหมาะสม หลังจากที่มีผู้แพร่ภาพพระวิรพลในหลากหลายอิริยาบถที่ผิดอาจาระของสงฆ์ อาทิ วิดีโอแสดงพระวิรพลในเครื่องบินส่วนตัวพร้อมกับถือกระเป๋าหลุยส์ วิตตอง ภาพถ่ายที่พระวิรพลเอนแนบลำตัวไปบนรถยนต์เมอร์เซเดส-เบนซ์ เป็นต้น นอกจากนี้ยังมีการวิพากษ์วิจารณ์ถึงหนังสือที่พระวิรพลแต่งชื่อ "ชาติหน้าไม่ขอมาเกิด" ซึ่งมีเสียงวิจารณ์ว่าเป็นการอวดอุตริมนุสธรรมว่าเป็นพระอรหันต์ หลุดพ้นจากวัฏสงสารแล้ว ซึ่งในขณะนั้นสำนักงานพระพุทธศาสนาแห่งชาติก็ได้ดำเนินการตรวจสอบเพื่อหาข้อมูลแต่ไม่สามารถตั้งคณะกรรมการสอบสวนได้เนื่องจากไม่มีอำนาจโดยตรง
สิ่งที่ดีเอสไอตรวจสอบและจับกุม
เด็ดดวง ป.พงษ์สว่าง
เด็ดดวง ป. พงษ์สว่าง อดีตนักมวยไทยและมวยสากลชาวไทย มีสถิติการชกมวยสากลทั้งหมด 4 ครั้ง ชนะ 4 (น็อค 2)
เด็ดดวงเป็นนักมวยไทยชื่อดังคนหนึ่ง ในช่วงปี พ.ศ. 2520 - 2530 ในสังกัดของ "จ่าตุ๊" ทรงพล พงษ์สว่าง เป็นพี่ชายคนโตของ ดอกไม้ป่า ป.พงษ์สว่าง และตุ๊กตาทอง ป.พงษ์สว่าง ซึ่งเป็นนักมวยไทยชื่อดังร่วมสมัยเดียวกัน ได้ฉายาว่า "บอนไซมหาภัย" เนื่องจากมีรูปร่างเล็กแต่แข็งแกร่งกำยำล่ำสัน ถือเป็นนักมวยค่าตัวหลักแสนอีกคนหนึ่ง
เคยขึ้นชกมวยสากลอยู่ 4 ครั้ง ชนะ 4 (น็อค 2) ในช่วงปลายของการชกมวย โดยขึ้นชกครั้งแรกเมื่อ 31 ธันวาคม พ.ศ. 2537 ชนะคะแนน พรีโม อีราซัน จากนั้นมาชนะน็อค โจเอล จูนิโอ ยก 2 เมื่อ 29 เมษายน พ.ศ. 2538 ชนะคะแนน โจวี่ ชาน เมื่อ 8 กรกฎาคม พ.ศ. 2538 และขึ้นชกครั้งสุดท้ายเมื่อ 29 กันยายน พ.ศ. 2539 ชนะคะแนน โฮเวน ฮอนด้า จากนั้นก็แขวนนวมไป ไม่ได้ขึ้นชกมวยสากลอีก
หลังแขวนนวมแล้ว เด็ดดวงได้เดินทางไปมาเก๊า เพื่อรับจ้างเป็นบอดี้การ์ด
วิทยุกระจายเสียงแห่งประเทศไทย
เอชทีซี วัน ซีรีส์
เอชทีซี วัน  เป็นตระกูล หรือซีรีส์ของสมาร์ตโฟน ที่ใช้ระบบปฏิบัติการแอนดรอยด์ ผลิตโดนเอชทีซี
ปี พ.ศ. 2555.
รุ่นของวัน ซีรีส์ ถูกออกแบบให้เป็นจอสัมผัส, เป็นสมาร์ตโฟนรูปแบบแท่ง และใช้ระบบปฏิบัติการแอนดรอยด์ (4.0 "ไอศกรีมแซนด์วิช" หรือสูงกว่า) โดยมาพร้อมกับส่วนต่อประสานกราฟิกกับผู้ใช้ เอชทีซี เซนส์ และอีควอไลเซอร์เสียง บีตส์ ออดีโอ
ในขณะที่การวางขายครั้งแรกไม่ได้รับความสนใจ และทำยอดขายได้อย่างน่าผิดหวัง แต่เอชทีซีก็ได้รับส่วนแบ่งทางการตลาดจาก ซัมซุง และแอปเปิล ได้พอสมควร ซึ่งต้องแข่งขันกับซัมซุง กาแลคซีเอส 3 และไอโฟน 4เอส สุดท้าย อุปกรณ์เอชทีซีก็ได้ถูกมองว่า ใช้วัสดุที่มีคุณภาพดีกว่าพลาสติกของซัมซุง
โดยรุ่นที่ถูกวางขายในปี พ.ศ. 2555 กับราคาที่แตกต่างกัน และคุณสมบัติที่แตกต่างกัน ดังนี้ :
ปี พ.ศ. 2556.
มีเพียงรุ่นเดียวที่ถูกเปิดตัว และวางขายในปีนี้ โดยถูกยืนยันในช่วงเดือนกุมภาพันธ์
เอชทีซี วันเอ็กซ์+
บีตส์ อิเล็กทรอนิกส์
บีตส์ อิเล็กทรอนิกส์  เป็นบริษัทผลิตอุปกรณ์ด้านเสียง และอุปกรณ์เสริมต่าง ๆ มีสำนักงานใหญ่ตั้งอยู่ที่ซานตาโมนิกา รัฐแคลิฟอร์เนีย สหรัฐอเมริกา ก่อตั้งโดย อังเดร "ดร. เดร" ยัง และค่ายเพลงอินเตอร์สโกปเกฟเฟน เอแอนด์เอ็ม ซึงผลิตอุปกรณ์ภายใต้ชื่อ บีตส์ บาย ดร.เดร (Beats by Dr. Dre)
ปัจจุบัน บีตส์ อิเล็กทรอนิกส์ ได้ขายกิจการให้กับ แอปเปิล ไปด้วยมูลค่าสามพันล้านดอลลาร์สหรัฐอเมริกา ซึ่งที่ประชุมผู้ถือหุ้นของทั้งสองบริษัทได้อนุมัติการซื้อขายกิจการอย่างเป็นทางการในเดือนสิงหาคม พ.ศ. 2557 และโอนย้ายพนักงานเข้าเป็นพนักงานของแอปเปิลเต็มตัวตั้งแต่ช่วงปลายปี พ.ศ. 2557 เป็นต้นมา โดย ดร. เดร และ จิมมี ไอโอวีน ได้เข้าเป็นผู้บริหารระดับสูงคนหนึ่งของแอปเปิลด้วยเช่นกัน
https://www.facebook.com/domegadget/
Beats Electronics
บีตส์ ออดีโอ
บีตส์ บาย ดร.เดร
กัลยา ติงศภัทิย์
แมงป่องช้าง
แมงป่องช้าง เป็นแมงป่องที่อยู่ในสกุล "Heterometrus" ในวงศ์ Scorpionidae
มีลักษณะเด่น คือ ลำตัวใหญ่ มีสีเข้ม เช่น สีน้ำตาลเข้ม หรือสีดำ มีก้ามขนาดใหญ่ แลดูน่าเกรงขาม มีลำตัวเรียว มีขาจำนวน 4 คู่ มีส่วนหัวและอกอยู่รวมกัน มีตาบนหัวหนึ่งคู่ และตาข้างอีก 3 คู่ตรงกลางหลัง และขอบข้างส่วนหน้า ตรงปากมีก้ามขนาดเล็ก ๆ อีก 1 คู่ ส่วนถัดมาเป็นปล้อง ประกอบด้วยปล้อง 7 ปล้อง ซึ่งปล้องที่ 3 มีอวัยวะสำคัญคือ ช่องสืบพันธุ์ และมีอวัยวะพิเศษ 1 คู่ มีรูปร่างคล้ายหวี ทำหน้าที่รับความรู้สึกจากการสั่นของพื้นดิน ส่วนสุดท้ายคือส่วนหางเรียวยาว ประกอบด้วยปล้อง 5 ปล้องกับปล้องสุดท้าย คือ ปล้องพิษ มีลักษณะพองกลมปลายเรียวแหลม คล้ายรูปหยดน้ำกลับหัว บรรจุต่อมพิษ มีเข็มที่ใช้ต่อย คือ เหล็กใน สำหรับฉีดพิษ เพื่อล่าเหยื่อและป้องกันตัว
แมงป่องช้าง พบกระจายพันธุ์ทั่วไปในเขตร้อนและกึ่งเขตร้อนในหลายพื้นที่ในทวีปเอเชีย เช่น กัมพูชา, ลาว, ไทย, เวียตนาม, อินเดีย, ศรีลังกา, เนปาล, จีน และธิเบต จนถึงมาเลเซีย, สิงคโปร์ และอินโดนีเซีย โดยมักจะหลบซ่อนในที่ ๆ ไม่มีแสงสว่าง ปราศจากการรบกวน เช่น ใต้ก้อนหิน, ท่อนไม้ หรือใต้ใบไม้ เป็นต้น ออกหากินในเวลากลางคืน ชอบอุณหภูมิแบบร้อนชื้นประมาณ 20-30 องศาเซลเซียส
แมงป่องช้างเป็นสัตว์ดุ กินอาหาร ได้แก่ พวกสัตว์ตัวเล็ก ๆ เช่น แมงมุม, บึ้ง, กิ้งกือ, หนอน และแมลงอื่น ๆ โดยจะกินขณะที่เหยื่อยังไม่ตาย แมงป่องช้างจะใช้ก้ามจับเหยื่อก่อนแล้วใช้หางที่มีเหล็กในต่อยเหยื่ออย่างรวดเร็วซ้ำหลาย ๆ ครั้ง จนกระทั่งเหยื่อตายแมงป่องจึงจะใช้ก้ามเล็ก ๆ 1 คู่ ตัดอาหารออกเป็นชิ้นเล็ก ๆ ก่อนที่จะกิน รวมถึงกินพวกเดียวกันเองด้วย แมงป่องช้างตัวเมียจะกินตัวผู้หลังผสมพันธุ์เสร็จ
แมงป่องช้าง แม้จะมีลำตัวขนาดใหญ่ น่าเกรงขาม แต่ทว่าพิษกลับไม่สามารถทำอันตรายมนุษย์ให้ถึงแก่ชีวิตได้ หลังการผสมพันธุ์แมงป่องช้างตัวเมียจะตั้งท้อง โดยจะมีการขยายตัวของกล้ามเนื้อที่ยึดระหว่างปล้องที่ 3 ถึงปล้องที่ 7 แม่แมงป่องช้างจะตั้งท้องนานประมาณ 7 เดือนถึง 1 ปี จากนั้นจะออกลูกออกมาเป็นตัวในช่วงเดือนพฤษภาคม-สิงหาคม ช่วงฤดูฝนที่มีอาหารอุดมสมบูรณ์
แมงป่องช้างตัวผู้จะมีลักษณะเรียว หางยาวและก้ามใหญ่ แถบข้างลำตัวสีขาวอมเทา เมื่อถูกบุกรุกจะชูก้าม ชูหางข่มคู่ต่อสู้ ส่วนตัวเมียส่วนท้องจะอ้วนและโตกว่า แถบข้างลำตัวสีขาวอมเทา
ก่อนตกลูก แม่แมงป่องจะซ่อนตัวในที่ปลอดภัย ลูกแมงป่องเกิดใหม่จะคลานไปมาบริเวณใต้ท้องแม่ ส่วนแม่แมงป่องจะงอขาคู่แรกรองรับลูกบางตัวเอาไว้ และกางอวัยวะคล้ายหวี ออกเต็มที่เพื่อให้ช่องสืบพันธุ์อยู่พ้นจากพื้นดินให้มากที่สุด หากอวัยวะคล้ายหวีส่วนนั้นสัมผัสพื้นจะไม่ยอมคลอด เพราะลูกอาจมีอันตราย
แมงป่องช้างตกลูกครั้งละประมาณ 7–28 ตัว ด้วยอัตราประมาณ 1 ตัว/1 ชั่วโมง ดังนั้นแม่แมงป่องจึงใช้เวลาตกลูกแต่ละครอกนานมาก ตั้งแต่ 12–24 ชั่วโมง ลูกแมงป่องเกิดใหม่จะปีนขึ้นไปเกาะกลุ่มเป็นก้อนสีขาวยั้วเยี้ยบนหลังแม่แมงป่อง ซึ่งระยะนี้แม่แมงป่องจะกินอาหารและน้ำน้อยมาก และไม่เคลื่อนย้ายไปไหนหากไม่จำเป็น เพราะต้องคอยระวังภัยให้ลูก ส่วนลูกแมงป่องจะอยู่บนหลังแม่นานถึงสองสัปดาห์โดยไม่กินน้ำและอาหารเลย
ลูกแมงป่องช้างแรกเกิดมีสีขาวล้วน ยกเว้นตาที่เป็นจุดดำสองจุด ตามลำตัวอาจมีจุดสีดำหรือน้ำตาล ตัวอ่อนนุ่มนิ่ม อ้วนกลมเป็นปล้อง ๆ ส่วนหางสั้น ลำตัวเมื่อยืดหางออกเต็มที่ยาว 1.3 เซนติเมตร และหนัก 0.2 กรัม ในสามวันแรกลักษณะภายนอกไม่มีการเปลี่ยนแปลงอย่างเด่นชัด ส่วนใหญ่ลูกแมงป่องจะเกาะกลุ่มกันอยู่นิ่ง ๆ กระทั่งหลังวันที่ 5 สีของลูกแมงป่องช้างจะเข้มขึ้น จากสีขาวเปลี่ยนเป็นสีน้ำตาลอ่อน เมื่ออายุ 7 วัน ลูกแมงป่องช้างมีขนาด 1.7 เซนติเมตร หนัก 0.18 กรัม เคลื่อนไหวมากขึ้น และอาจไต่ไปมาบนหลังแม่
ในช่วงที่อยู่บนหลังแม่นี้ ลูกแมงป่องช้างได้พลังงานและน้ำจากการสลายไขมันที่สะสมอยู่ในลำตัวที่อ้วนกลม จึงทำให้น้ำหนักตัวลดลงเรื่อย ๆ ตั้งแต่แรกเกิดกระทั่งถึงระยะนี้ และไม่พบการเรืองแสง
ลูกแมงป่องช้างจะลอกคราบครั้งแรกเมื่ออายุประมาณ 11 วัน หลังลอกคราบลักษณะภายนอกจะเปลี่ยนไปอย่างชัดเจน จากลำตัวอวบอ้วนสีขาวเปลี่ยนเป็นลำตัวผอมเพรียวสีน้ำตาลเข้ม เริ่มเคลื่อนไหวรวดเร็ว ลูกแมงป่องบางตัวจะขึ้น ๆ ลง ๆ จากหลังแม่ และเริ่มสามารถช่วยเหลือตัวเองได้ แต่ยังคงไม่กินอะไรทำให้น้ำหนักตัวลดลงอย่างต่อเนื่อง ลักษณะสำคัญที่เห็นได้ชัดคือเริ่มมีการเรืองแสงตามก้ามและขา ยกเว้นส่วนหลังและท้อง กระทั่งเข้าสู่วันที่ 14 แม้สีของลูกแมงป่องไม่ต่างจากตอนลอกคราบใหม่ ๆ นัก แต่กลับพบว่ามีการเรืองแสงเพิ่มมากขึ้น เมื่อลูกแมงป่องมีอายุประมาณ 15 วัน จะลงจากหลังแม่จนหมด และมีการเรืองแสงทั่วทั้งตัว ลำตัวยาว 2.7 เซนติเมตร น้ำหนัก 0.14 กรัม พร้อมแสดงท่าทางการยกหาง
หลังจากนี้เป็นต้นไป สีผิวของลูกแมงป่องจะเข้มขึ้นเรื่อย ๆ ตามอายุที่เพิ่มขึ้น จะเคลื่อนไหวรวดเร็ว และชอบซุกตัวอยู่ตามซอกหิน ใต้ใบไม้ ลูก ๆ ที่เป็นอิสระจากแม่แล้วจะยังคงอาศัยอยู่ร่วมกันกับแม่ เนื่องจากยังล่าเหยื่อไม่ได้ก็จะคอยกินเศษอาหารที่เหลือจากแม่ จนกว่าจะสามารถล่าเหยื่อเองได้จึงจะแยกไปอยู่ตามลำพัง ลูกแมงป่องช้างเจริญเติบโตช้ามาก อายุ 1 เดือนมีขนาดราว 3.3 เซนติเมตร หนัก 0.32 กรัม อายุ 1 ปี มีขนาดราว 6 เซนติเมตร และหนักราว 2 กรัม ต้องใช้เวลาอีกนานนับปีและลอกคราบอีกหลายครั้งจึงจะโตเป็นตัวเต็มวัย โดยทั่วไปแมงป่องช้างจะมีอายุราว 3–5 ปี
และบางครั้งหลังการผสมพันธุ์และคลอดลูก แมงป่องช้างตัวเมียจะจับตัวผู้หรือลูก ๆ กินเป็นอาหาร
แมงป่องช้าง เป็นสัตว์ที่บางพื้นที่นิยมจับมากินเป็นอาหาร โดยให้โปรตีนเช่นเดียวกับสัตว์อื่น ๆ ปัจจุบันมีบางพื้นที่นิยมเพาะเลี้ยงกันในบ่อปูนซีเมนต์เป็นสัตว์เศรษฐกิจ เพื่อการบริโภค มีราคาซื้อขายกันในราคาที่สูง อีกทั้งบางเชื้อชาติ เช่น ชาวจีน, ชาวญี่ปุ่น เชื่อว่าอาจรับประทานแมงป่องช้างแล้ว มีสรรพคุณทางยาหลายอย่าง โดยการเลี้ยงเพื่อการบริโภคใช้เวลาประมาณ 8–12 เดือน หรือ 1 ปี รวมถึงมีผู้นิยมเลี้ยงเป็นสัตว์เลี้ยงเพื่อความเพลิดเพลินเช่นเดียวกับ บึ้ง ด้วย ซึ่งแมงป่องช้างที่เพาะเลี้ยงออกมาซึ่งการเลี้ยงจะใช้เวลานานกว่าแบบที่เพาะเลี้ยงเพื่อการบริโภค
จำแนกได้ประมาณ 33 ชนิด (พบในประเทศไทย 6 ชนิด) ได้แก่
Heterometrus
Giant forest scorpion
ประยุทธ จารุมณี
พลเอก ประยุทธ จารุมณี (22 มิถุนายน พ.ศ. 2465 – 24 กรกฎาคม พ.ศ. 2557) เป็นผู้บัญชาการทหารบกลำดับที่ 23 ระหว่าง 26 สิงหาคม พ.ศ. 2524 ถึง 30 กันยายน พ.ศ. 2525 เป็นบุตรของพันตำรวจตรี หลวงจรชายสมุทร (หิศร์ จารุมณี) และนางขอม ภริยาชื่อหม่อมราชวงศ์มาลีพันธ์ จารุมณี
พลเอก ประยุทธ จารุมณี ได้รับพระราชทานเครื่องราชอิสริยาภรณ์ ดังนี้
พ.ศ. 2509 - เครื่องราชอิสริยาภรณ์มงคลรัตน์ ชั้นที่ 3
ดับเบิลยูดับเบิลยูเอฟ ดิสทิวส์เดย์อินเท็กซัส
ดิสทิวส์เดย์อินเท็กซัส  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1991 จัดในวันที่ 3 กันยายน ค.ศ. 1991 สถานที่จัดคือ Freeman Coliseum ,แซนแอนโทนีโอ, รัฐเท็กซัส
แอนเดรีย สวอเรซ
แอนเดรีย สวอเรซ เกิดวันที่ 2 มกราคม พ.ศ. 2522 เป็นนักแสดง และนักร้องชาวไทย เข้าสู่วงการด้วยการเป็นแดนซ์เซอร์ในงานคอนเสิร์ตให้กับ อ้อม-สุนิสา สุขบุญสังข์ และเริ่มมีผลงานในวงการบันเทิงครั้งแรกในเวลาต่อมา กับการแสดงเป็นนางเอกมิวสิกวีดีโอในเพลง "แกล้งโง่" ของ ฝันดี-ฝันเด่น ทางสังกัดคีตา เรคคอร์ดส จากนั้นที่ค่ายก็เรียกไปคุยเพื่อเซนต์สัญญาเพื่อเป็นนักร้องกับทางค่าย และเป็นที่รู้จักในเวลาต่อมากับเพลง บ้านเธอสิ และเพลง สบตา เป็นต้น ปัจจุบันยุติการเป็นนักร้องแล้ว และได้ทำงานเป็นทนายความ ที่ประเทศสหรัฐอเมริกา
แอนเดรีย สวอเรซ ชื่อเล่น แอน แต่สื่อและแฟนเพลงจะจดจำเธอในชื่อ "แอนเดรีย" เธอมีชื่อไทยว่า "วิภาวี สวอเรซ" เกิดเมื่อวันที่ 2 มกราคม พ.ศ. 2522 แอนเดรียมีสัญชาติอเมริกันและมีเชื้อสายของไทย สเปน ปวยร์โตรีโก อยู่ด้วย เธอมีความสามารถในการเต้นรำ และการร้องเพลง โดยเธอเรียนการร้องเพลงกับครู อ้วน มณีนุช เสมรสุต เป็นเวลาถึงสองปีเต็ม นอกจากนี้เธอยังเรียนการเต้น ในด้าน Jazz Dance กับครู Strom Walker นักเต้นระดับตำนาน ตั้งแต่อายุ 11 ปีเท่านั้น เป็นเวลาถึงสามปีเต็ม
จากความรักในการเต้นของเธอ ทำให้มีโอกาสได้แสดงการเต้น บนเวทีในงานต่างต่าง ไม่ว่าจะเป็นคอนเสริต์โชว์ของครู Strom Walker ไปพร้อมกับเริ่มทำงาน ในวงการบันเทิงไปด้วย ไม่ว่าจะเป็นการถ่ายโฆษณา ถ่ายแบบ เดินแบบ พิธีกรในงานต่างๆ การแสดงละครโทรทัศน์ในเรื่อง "ผู้ชายสามเลือด" และ "แม่เลี้ยงต่างดาว" นอกจากนี้เธอยังเป็น dancer ในงานคอนเสริต์ของ อ้อม-สุนิสา สุขบุญสังข์ เพื่อแทนเพื่อนนักเต้น จากโรงเรียน Strom ที่ขาดไป
แอนเดรียถูกชักชวนจากบริษัท คีตา เรคคอร์ดส ให้มาเป็นนักร้อง จากนั้นจึงเริ่มมีการพูดคุยถึงสัญญา และเริ่มต้นผลิตงานเพลงชุดแรก ของเธอในชื่อว่า andrea โดยเธอพยายามบอกเล่า ถึงตัวตนของเธอให้พี่พี่ทีมงาน ได้รู้จักนิสัย ความรู้สึก มุมมองในเรื่องต่างต่าง ให้ออกมาเป็นเพลงต่างๆ ที่แสดงตัวตนของเธอ ให้ออกมาอย่างถูกต้องที่สุด
ปัญหาในด้านการทำงานเพลง ในอัลบั้มชุดแรกของแอนเดรีย คือด้านการออกเสียงในภาษาไทย เช่นคำที่ลงท้ายด้วย ม. และ น. เธอจะออกเสียงไม่ค่อยได้ หรือออกมาเพี้ยนกว่าคนอื่นๆ แต่ก็ได้ครูอ้วน มณีนุช เสมรสุต มาเป็นที่ปรึกษาให้ในด้านนี้ และยังมีคุณนก ฉัตรชัย ดุริยประณีต ซึ่งเป็น executive producer คอยดูแลอย่างใกล้ชิด
อัลบั้มชุดแรกของแอนเดรียนี้ ประสบความสำเร็จอย่างสูง วัยรุ่นที่ผ่านช่วงยุค 90 มา คงจะคุ้นเคยกับเพลงดังๆ ของเธอ ไม่ว่าจะเป็นเพลงน่ารักอย่างเพลง "สบตา" ที่บอกความรู้สึกถึงการแอบรัก ที่แสนจะบริสุทธิ์และน่ารัก หรือจะเป็นเพลง "บ้านเธอสิ" ที่เป็นเพลงเร็วสนุกสนาน ผสมการเต้นที่น่าตื่นเต้น จากภาพการแสดงสด ที่ใครหลายคนยังคงจดจำ ท่าฉีกขาแบบบัลเลต์ของเธอได้
นอกจากนั้นในอัลบั้มชุดนี้ ยังมีเพลงติดหูของผู้ฟังมากมายอย่าง "เด็กดี" , "24 ชั่วโมง" , "วัดรอบเอว" , "ไม่อยากทิ้งเธอ" , "ยอมใจร้าย" , "ไว้ชีวิต" , "ให้เตะ" , "อยากเป็นตัวเอง" โดยเป็นเพลงเร็วทั้งหมดหกเพลง และเพลงช้าสี่เพลงในชุดนี้ แม้จะประสบความสำเร็จอย่างสูง จากอัลบั้มชุดแรกที่ออกมานี้ แต่แอนเดรียตัดสินใจ เลือกที่จะทุ่มเทให้กับการเรียน โดยไปศึกษาต่อที่สหรัฐอเมริกา โดยใช้เวลาในช่วงปิดเทอม ออกอัลบั้มต่อมากับบริษัทคีตา โดยออกเป็น mini album ในชื่อ "i miss you" โดยเพลงทั้งสามเพลง ในอัลบั้มชุดพิเศษนี้ ประสบความสำเร็จมากเช่นกัน จากความไพเราะของเพลง ไม่ว่าจะเป็นหนึ่งคำสัญญา คนดีที่ลืมกัน ทักทาย โดยหลังจาก mini album ชุดนี้แล้ว เธอก็ได้มีผลงาน mini album อีกหนึ่งชุดในชื่อ "อีกสักครู่…โปรดติดตาม" ให้แก้คิดถึงสาวน้อยคนนี้ ในช่วงเวลาที่ห่างหายไป และทิ้งความทรงจำ ในวงการบันเทิงไว้เบื้องหลัง โดยเธอใช้ชีวิตและศึกษา ที่ประเทศอเมริกาจนปัจจุบันนี้
แอนเดรีย สวอเรซ สาวน้อยที่น่ารักในอดีตคนนี้ ได้กลับมาปรากฏตัวล่าสุด ในคอนเสิร์ตเพื่อรำลึกถึงบริษัทคีตา "Kita Back To The Future Concert" ในปีพศ 2550 ที่ผ่านมา โดยเธอกลับมาจากต่างประเทศ เพื่อร่วมร้องเพลงกับศิลปิน ร่วมค่ายท่านอื่นอื่นอีกครั้ง และแม้เวลาจะผ่านไปแค่ไหน แต่เธอก็ยังคงความสดใส และความสามารถในการ้องเพลง และเต้นรำได้เหมือนเดิม โดยผู้ที่สนใจงานเพลงของเธอ
ปัจจุบัน แอนเดรียมีอาชีพเป็นทนายความ ที่สหรัฐอเมริกา และได้แต่งงานแล้วกับสามีชาวอเมริกัน ชื่อว่า Michael
ดับเบิลยูดับเบิลยูเอฟ เดอะเรสต์ลิงคลาสสิก
เดอะเรสต์ลิงคลาสสิก  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1985 จัดในวันที่ 7 พฤศจิกายน ค.ศ. 1985 สถานที่จัดคือ Rosemont Horizon ,Rosemont, Illinois
พระเจ้าเลออปอลที่ 3 แห่งเบลเยียม
พระเจ้าเลออปอลที่ 3 แห่งเบลเยียม (3 พฤศจิกายน 1901 – 25 กันยายน 1983) เป็นพระมหากษัตริย์แห่งชาวเบลเยียม ตั้งแต่ปี ค.ศ. 1934 จนกระทั่งสละราชสมบัติในปี ค.ศ. 1951 โดยครองราชสมบัติต่อของสมเด็จพระราชาธิบดีโบดวงผู้เป็นพระราชโอรสพระองค์ใหญ่
พระเจ้าเลออปอลที่ 3 พระราชสมภพเมื่อ 3 พฤศจิกายน ค.ศ. 1901 ที่กรุงบรัสเซลส์ โดยทรงมีพระอิสริยยศคือ เจ้าชายเลออปอลแห่งเบลเยียม เจ้าชายแห่งซัคเซิน-โคบวร์คและโกทา พระองค์ได้สืบราชบัลลังก์เบลเยียมภายหลังการสวรรคตของสมเด็จพระเจ้าอัลแบร์ที่ 1 พระราชบิดาของพระองค์
เมื่อสงครามโลกครั้งที่ 2 ได้อุบัติขึ้นเมื่อเดือนกันยายน ค.ศ. 1939 รัฐบาลฝรั่งเศสและสหราชอาณาจักรได้พยายามโน้มน้าวเบลเยียมให้ร่วมเป็นพันธมิตร แต่พระองค์รวมทั้งรัฐบาลยังคงปฏิเสธ และยังคงยืนกรานที่จะไม่ฝักใฝ่ฝ่ายใด โดยพิจารณาจากการเตรียมการไว้อย่างดีและระมัดระวังต่อการรุกรานที่อาจจะเกิดขึ้นจากกองกำลังฝ่ายอักษะ เพื่อไม่ให้เกิดเหตุการณ์ซ้ำรอยเหมือนในปี ค.ศ. 1914 จากการรุกรานโดยกองทัพเยอรมัน
ในวันที่ 10 พฤษภาคม ค.ศ. 1940 กองทัพเยอรมันได้บุกเข้าประเทศเบลเยียม เพียงหนึ่งวันของการเข้าโจมตีแนวตั้งรับของกองทัพเบลเยียมประจำป้อมเอเบิน-เอมาเอล ได้พ่ายแพ้จากปฏิบัติการโดยกองกำลังทหารร่ม และผ่านเข้าไปได้อย่างง่ายดายก่อนที่กองทัพฝรั่งเศสและอังกฤษจะเดินมาถึง และในที่สุดก็พ่ายแพ้ให้กับการเตรียมการมาอย่างดีของกองทัพเยอรมันที่มีความชำนาญในการรบมากกว่า
การรักษาพรมแดนเบลเยียมนั้นถือเป็นการป้องกันมิให้กองทัพอังกฤษถูกตีขนาบและตัดออกจากชายฝั่ง โดยสามารถที่จะทำการอพยพผ่านปฏิบัติการที่ดังเคิร์กได้ และหลังจากการพ่ายแพ้ของกองทัพเบลเยียมแล้ว พระเจ้าเลออปอลที่ 3 ยังคงประทับอยู่ในกรุงบรัสเซลส์เพื่อจะเผชิญหน้ากับกองทัพผู้รุกราน (ต่างจากสมเด็จพระราชินีนาถวิลเฮลมินาแห่งเนเธอร์แลนด์ ที่เผชิญวิกฤติการณ์เดียวกัน) ในขณะที่รัฐบาลนั้นอพยพไปยังปารีส และต่อมายังกรุงลอนดอน
ยอมจำนนต่อสงคราม และวิกฤติการณ์รัฐธรรมนูญ.